ചെന്നൈ കുറച്ചു ദിവസങ്ങൾക്ക് മുമ്പ്
ഹേയ്. ഇല്ല.
ഹേയ്.
നീ സുരക്ഷിതയാണ്.
നിനക്ക് കുഴപ്പമൊന്നും ഉണ്ടാവില്ല.
നിങ്ങൾ കേസിനെപ്പറ്റി അയാളുടെ ഉപദേശം തേടിയെന്നു മാത്രമാണ് ഞാൻ കരുതിയത്.
അയാൾ ഫീൽഡിൽ പോയിരുന്നു എന്ന് ഞാനറിഞ്ഞില്ല.
സർ അയാൾ സ്വേച്ഛയാലെ ഒരു ലീഡ് കിട്ടിയതുമായി മുന്നോട്ടു പോയതാണ്.
- അയാൾ എന്നെ വിവരങ്ങൾ അറിയിച്ചിരുന്നു സർ. - എന്നിരുന്നാലും, അതൊരു വലിയ റിസ്കല്ലേ?
- എന്തെങ്കിലും കുഴപ്പം നടന്നിരുന്നെങ്കിൽ? - സർ, അയാളൊരു പെണ്ണിൻ്റെ ജീവൻ രക്ഷിച്ചു.
അയാളൊരു കൊലപാതകിയെ പിടികൂടി, കൂടുതൽ കൊലകൾ തടഞ്ഞു.
നമുക്കയാളെ വിലമതിക്കണം സർ.
ആ ദുഃഖകരമായ സംഭവം കഴിഞ്ഞ് മൂന്നു കൊല്ലം കഴിഞ്ഞു സർ.
ഋഷി അതിൽ നിന്ന് കരകയറാൻ കഠിനപ്രയത്നം ചെയ്തു.
നമുക്കയാളെ തിരിച്ചെടുക്കണം സർ.
നമുക്ക് അതെങ്ങനെ ചെയ്യാനാകും സർ?
നിയമപ്രകാരം ഒരു കണ്ണിനു കാഴ്ചയില്ലാത്ത ഒരാളെ ജോലിയിൽ തിരിച്ചെടുക്കാനാവില്ല.
ഹൃദയത്തിൽ മായം കാട്ടും ബിംബം കൺമുന്നിൽ ഉടയുമോ?
സൂചനയില്ലാ കടങ്കഥകൾക്കുത്തരം കാലം പറയുമോ?
ആഴമേറും ഭീതിദമൗനം ആരവമായലയടിക്കുമ്പോൾ
ഇരുട്ടിൽ നിഴൽ തേടും ഓട്ടം തീരുമോ?
ഉത്തരമില്ലാ പുരാവൃത്തങ്ങൾ
കണ്ടെത്തിയ സത്യങ്ങൾ
ദുരൂഹ മായാരൂപങ്ങൾ എല്ലാം മാഞ്ഞുപോകുമോ?
ഇൻസ്പെക്ടർ ഋഷി
പിന്നീട്?
ഇന്ന് തേൻകാട് വനപ്രദേശം
കാത്തി!
സെൽവി!
എന്തുപറ്റി?
ഒരു ജീവിയോ? എന്തുതരം ജീവി?
സർ, എനിക്കത് വിശദീകരിക്കാനാവില്ല.
അത് കാണാൻ എങ്ങനെയിരുന്നു?
സർ...
എനിക്ക് ശരിക്ക് കാണാനാവും മുമ്പ് അത് പെട്ടെന്ന് മറഞ്ഞുപോയി.
നീ എന്തോ മറയ്ക്കുന്നു കാത്തി.
സത്യം പറ. നീ എന്താ കണ്ടത്?
അത് വനരച്ചിയായിരുന്നു സർ.
എന്താ?
സർ, മുമ്പ് ഇതിനെപ്പറ്റി കേട്ടപ്പോൾ ഞാനും വിശ്വസിച്ചിരുന്നില്ല.
പക്ഷേ ഇന്നലെ ഞാനെൻ്റെ കണ്ണുകൊണ്ട് കണ്ടു.
നീ ഇപ്പോഴും ഭയന്നിരിക്കുകയാണല്ലോ.
വല്ല കരിമ്പുലിയെയും ആവും കണ്ടത്. ചിലവ ഇതിലേ കറങ്ങാറുണ്ട്.
കരിമ്പുലി ചുവന്ന സാരി ചുറ്റുമോ?
ഞാൻ പിച്ചുംപേയും പറയുവാണെന്നല്ലേ വിചാരിക്കുന്നേ.
ഞാൻ പ്രാർഥിക്കുന്ന മുനീശ്വരൻ ആണേ സത്യം സാർ!
ഞാൻ രച്ചിയെ കണ്ടു സർ.
ഇവളും കണ്ടു.
- പക്ഷേ അത് സമ്മതിക്കാൻ അവൾക്ക് ഭയമാണ്. - മതി!
നിങ്ങൾ രണ്ടുപേരും കഞ്ചാവടിച്ചിട്ടുണ്ടോ?
ഇത്തരം കെട്ടുകഥകൾ പറഞ്ഞുപരത്തിയാൽ രണ്ടിനെയും പിരിച്ചുവിടും!
ശരി, രണ്ടാളും പോയി കുറച്ച് വിശ്രമിക്കൂ. നല്ലപോലെ ഒന്നുറങ്ങിയാൽ ശരിയാകും.
പോകൂ. പോകാനാണ് പറഞ്ഞത്.
സർ, നമുക്ക് പോകാം.
വരൂ, ഞാൻ പറയട്ടെ.
എന്തിനാണ് ഇത്ര ദേഷ്യപ്പെടുന്നത്?
ഫോറസ്റ്റ് ഗാർഡുകളെ വഴക്കുപറയേണ്ട.
ആ പാവങ്ങൾക്ക് ജോലിക്കൂടുതലാണ്.
ഒരാൾ രണ്ടുപേരുടെ ജോലിയാണ് ചെയ്യുന്നത്.
അവർ വീട്ടിൽ പോയിട്ട് മാസങ്ങളായി.
നമുക്ക് ഇപ്പോൾത്തന്നെ ആൾബലമില്ല.
ഇവരെക്കൂടി നഷ്ടപ്പെടാനാകില്ല. പാവങ്ങളാണ് സർ.
എനിക്ക് മനസ്സിലാകും ചേട്ടാ.
ആ പെമ്പിള്ളേരോട് വേണമെങ്കിൽ കുറച്ചുദിവസം ലീവെടുത്തോളാൻ പറയൂ.
- ശരി. - നമുക്ക് കൈകാര്യം ചെയ്യാം.
നമുക്കിത് CBCID-യ്ക്ക് റിപ്പോർട്ട് ചെയ്യണോ?
എന്ത് റിപ്പോർട്ട് ചെയ്യണോ എന്ന്?
രണ്ട് ഫോറസ്റ്റ് ഗാർഡുമാർ കാട്ടിൽ ഒരു വനദേവതയെ കണ്ടെന്നോ?
അവർ നമ്മളെ വിഡ്ഢികളായി മുദ്രകുത്തും.
അവളെന്തായാലും ഗ്രാമത്തിൽ ചെന്ന് ഈ കഥ വിളമ്പും.
അപ്പോൾ നമ്മൾ എന്തുചെയ്യും?
ഹലോ. ഞാൻ അകത്തേക്ക് കയറുകയാണ്. നീ എവിടെയാണ്?
ഞാനും ഇപ്പോഴാ ഇങ്ങോട്ട് ഓടിപ്പിടിച്ച് വരുന്നേ.
എന്ത് ചെയ്യാനാ?
അരമണിക്കൂർ മുമ്പ് മാത്രമാണ് എനിക്ക് ഇൻസ്പെക്ടറിൽ നിന്ന് വിവരം ലഭിച്ചത്.
എനിക്കും അൽപ്പം മുമ്പാണ് കിട്ടിയത്.
ഇയാൾക്കിത് ഇന്നലെ പറയാമായിരുന്നു.
അയാളുടെ കൂടെ ഉണ്ടായിരുന്നതല്ലേ?
അവസാന നിമിഷം നമ്മളെ അറിയിക്കുന്നത് നമ്മളെ അപമാനിക്കാനാണ്.
ഇതയാൾ മനഃപൂർവം ചെയ്യുന്നതാണ്.
നമ്മൾ എല്ലാം ശരിയായിട്ടാണ് ചെയ്തത്. പിന്നെ അയാൾ എന്താ ഇങ്ങനെ കാണിക്കുന്നേ?
ഇയാൾ ഇതിനകം എൻ്റെ പ്രൊമോഷൻ സാദ്ധ്യതകളും നശിപ്പിച്ചു.
ഇനി ഇയാൾക്ക് നമ്മുടെ സൽപ്പേരും കൂടി കളയണം, എന്നെനിക്ക് തോന്നുന്നു.
റോബർട്ടിൻ്റെ മെഡിക്കൽ ഹിസ്റ്ററി പ്രകാരം,
അയാൾക്കൊരു ഹൃദയസ്തംഭനം ഉണ്ടാകേണ്ട ഒരു കാരണവും ഇല്ലെന്ന് വ്യക്തമാണ്.
വരൂ, ദയവായി ഇരിക്കൂ.
അയാൾ നല്ല ആരോഗ്യവാനായിരുന്നു.
എസ്.ഐ. ചിത്ര സംഭവസ്ഥലത്തെ കാട്ടരളിപ്പൂക്കളെപ്പറ്റി പരാമർശിച്ചു.
ഇത് ഹൃദയസ്തംഭനവുമായി ബന്ധപ്പെടുത്താമോ എന്നവർ ചോദിച്ചു.
എന്നാൽ അയാളുടെ രക്തത്തിൽ അരളിപ്പൂക്കളിലെ വിഷാംശം കാണാൻ സാധിച്ചില്ല.
അയാളുടെ ജഡം മരവിച്ച് കല്ലുപോലെയിരുന്നതിനാൽ,
ടോക്സിക്കോളജിസ്റ്റുകളോട് മറ്റേതെങ്കിലും തരത്തിലുള്ള വിഷാംശം പരിശോധിക്കാൻ പറഞ്ഞു.
ചില പവിഴപ്പാമ്പുകൾ, തേളുകൾ, ഒച്ചുകൾ എന്നിവ, അവയുടെ ശരീരത്തിലെ വിഷം
ഇരയുടെ നാഡീവ്യൂഹത്തെ പൂർണ്ണമായും സ്തംഭിപ്പിക്കാൻ ഉപയോഗിക്കുന്നു.
അവയുടെ വിഷത്തിൻ്റെ രാസഘടന കാലിയോടോക്സിൻ ആണ്.
ഇത്തരം ആഘാതവും ഹൃദയസ്തംഭനത്തിന് കാരണമാകാം.
എന്നാൽ കാലിയോടോക്സിനോ അല്ലെങ്കിൽ സമാനമായ മറ്റു രാസവസ്തുക്കളോ ഇരയുടെ രക്തത്തിൽ ഇല്ല.
അതിനാൽ, ഞങ്ങളിത് ഒരു കൊലപാതകമാണെന്ന് സംശയിക്കുന്നു.
എന്നാൽ ഉപയോഗിച്ച ആയുധം ഏതെന്നത് ദുരൂഹമായി തുടരുന്നു.
നിർഭാഗ്യവശാൽ, അതേ.
ആ വലയെപ്പറ്റി?
രാസവസ്തുക്കൾ, പ്ലാസ്റ്റിക്കുകൾ, ലോഹം അല്ലെങ്കിൽ പശ എന്നിവയുടെയൊന്നും അംശമില്ല.
അത് ജൈവികമാണ്, പ്രാണികൾ നെയ്തത്.
റോബർട്ടിൻ്റെ ജഡം ഡൽഹിക്ക് കൊണ്ടുപോയി എന്നു കേട്ടു.
അതിനു കാരണം അയാളുടെ ഭാര്യ രണ്ടാമതൊരു ഓട്ടോപ്സിയ്ക്ക് ആവശ്യപ്പെട്ടിരുന്നു,
അടക്കത്തിനു മുമ്പ്.
ആ റിപ്പോർട്ടും ഇന്നലെ വന്നു.
അവർക്കും വ്യത്യസ്തമായി ഒന്നും കണ്ടെത്താൻ കഴിഞ്ഞില്ല.
ഞങ്ങളുടെ ഭാഗത്ത് പിഴവുകൾ ഇല്ലായിരുന്നു എന്ന് ഇതിൽ നിന്നും ഊഹിക്കാം.
നന്ദി ഡോക്ടർ.
- ഇടയ്ക്ക് വിളിക്കാം. - തീർച്ചയായും.
സമാനമായ സംഭവങ്ങൾ കാട്ടിൽ ഇതിനുമുമ്പ് ഉണ്ടായിട്ടുണ്ടോ?
ദുരൂഹ മരണം? വലയിൽ കുടുങ്ങിയ ജഡം?
എൻ്റെ അറിവിൽ ഇല്ല.
അതെന്താ?
നിങ്ങളൊരു കൊലപാതക പരമ്പര സംശയിക്കുന്നുണ്ടോ?
ഒറ്റത്തവണ നടത്തുന്ന ഒരു കൊല ഇത്ര ശ്രദ്ധയോടെ നടത്തുമോ?
കുറച്ചുകൂടി ആലോചിക്കൂ.
ഒന്നുകിൽ ഇതുപോലൊരു സംഭവം ഇതിനുമുമ്പ് നടന്നുകാണും,
അല്ലെങ്കിൽ ഇത്തരം കൊലകൾ ഇനിയുമുണ്ടാകും എന്ന മുന്നറിയിപ്പാകും.
സർ, ഇത്തരമൊരു സംഭവം ഇതിനുമുമ്പ് നടന്നിട്ടുണ്ടെങ്കിൽ,
ഫോറസ്റ്റുദ്യോഗസ്ഥർ അത് നമ്മളോട് പറഞ്ഞേനെ, അല്ലേ?
നമുക്കവരോട് ചോദിക്കാം.
മോണിംഗ് സർ.
ഇയാളെന്താ ഇവിടെ?
വീണ്ടും നമ്മളെ കുറ്റവാളികളെപ്പോലെ ചോദ്യം ചെയ്യാൻ പോവുകയാണോ?
ഇല്ല ചേട്ടാ, അയാൾക്ക് ഡി.എഫ്.ഒ-യെ കാണണമെന്ന്.
സ്വാഗതം സർ. ഡി.എഫ്.ഒ നിങ്ങളെ കാത്തിരിക്കുന്നു.
മീറ്റിംഗിന് സൗകര്യമൊരുക്കിയതിന് നന്ദി.
നിങ്ങളുടെ വകുപ്പിൻ്റെ പിന്തുണയില്ലാതെ,
ഈ കേസിൽ ഒരു പുരോഗതിയും ഉണ്ടാവുകയില്ലായിരുന്നു.
കുഴപ്പമില്ല സർ. നിങ്ങൾക്കാവശ്യമുള്ളതെന്തും.
പ്ലീസ്.
എന്നെ ഋഷി എന്നു വിളിക്കാം.
ശരി ഋഷി. വരൂ.
സത്യാ, നിങ്ങൾ എത്രനാളായി ഇവിടെ?
ഈ ഡിസംബറിൽ നാലുകൊല്ലം പൂർത്തിയാക്കും.
അതിനുമുമ്പോ?
ഞാൻ ഒറ്റപ്പാലം ഫോറസ്റ്റ് റേഞ്ചിലായിരുന്നു. പാലക്കാടാണ് എൻ്റെ സ്വദേശം.
അത് നന്നായി.
- നിങ്ങൾ ഇവിടുന്നാണോ? - അല്ല, നാഗൂർ.
ഞാൻ നിക്കാഹ് കഴിഞ്ഞയുടനേ ഇവിടെ വന്നു. എൻ്റെ മക്കൾ ഇവിടെയാണ് ജനിച്ചത്.
ഞാൻ ഒരു ഫോറസ്റ്റ് ഗാർഡായി തുടങ്ങി, ഒരു ഫോറസ്റ്ററായി. ഇപ്പോൾ 30 വർഷമായി.
ഇപ്പോൾ തേൻകാടാണ് എൻ്റെ സ്വദേശം.
- സർ, വണ്ടി തയ്യാറാണ്. - ശരി, നമുക്ക് പോകാം.
എനിക്കൊരു സർവേ നടത്താനുണ്ട് സർ.
- ഞാൻ മീറ്റിംഗിനുശേഷം വരാം. - പോയിട്ടു വരാം.
- ഉടനേ കാണാം. - വരൂ.
- ഇതാണോ പ്രതിവാര റിപ്പോർട്ടുകൾ? - അതേ മാഡം.
ഇവ ഡിവിഷണൽ ഓഫീസിലേക്ക് അയയ്ക്കൂ.
എൻ്റെ പരിശോധന കഴിഞ്ഞ് നിങ്ങൾക്കിത് ACF-ലേക്ക് അയയ്ക്കാം.
- ഓക്കേ? - ഓക്കേ മാഡം.
മാഡം.
ഇതാണ് ഇൻസ്പെക്ടർ ഋഷിയും ടീമും.
- ഹലോ. - ഹലോ മാഡം.
അകത്തേക്ക് വരൂ.
റോബർട്ടിനുണ്ടായപോലെ ഒരു സംഭവം
തേൻകാട്ടിൽ ഇതിനു മുമ്പ് ഉണ്ടായിരുന്നോ എന്നറിയണം, അല്ലേ?
അത് ശരിയാണ്.
അഞ്ചുകൊല്ലം മുമ്പ്, ബാല എന്നുപേരുള്ള ഒരു ട്രക്ക് ഡ്രൈവർ
നിയന്ത്രണം വിട്ട് ഒരു മരത്തിലിടിച്ചു.
അതിൻ്റെ ആഘാതത്തിൽ അയാൾ കണ്ണാടി പൊട്ടി പുറത്തേക്ക് തെറിച്ചുപോയി.
മരത്തിൻ്റെ കൂർത്ത ചില്ലകൾ അയാളുടെ വയറ്റിൽ കുത്തിക്കയറി.
അയാൾ സംഭവസ്ഥലത്തു തന്നെ മരിച്ചു.
പിന്നീട്, പിറ്റേന്നുരാവിലെ ഗാർഡുകൾ അയാളുടെ ജഡം കണ്ടെടുത്തു.
ഈ സംഭവത്തിന് റോബർട്ടിൻ്റേതുമായി ബന്ധം ഉണ്ടാകുമെന്ന് ഞങ്ങൾ സത്യമായും കരുതിയില്ല.
അതുകൊണ്ടാണ് ഞങ്ങളത് പറയാതിരുന്നത്.
ഈ വനമേഖലയിൽ മൃഗങ്ങളുടെ ജഡങ്ങളിൽ
പ്രാണികൾ വലകെട്ടുന്നത് അസാധാരണമല്ല.
പക്ഷേ ഒരു മനുഷ്യജഡത്തിൽ വലകെട്ടുന്നത് ഇതാദ്യമായാണ് കാണുന്നത്.
അതും ഇത്ര കുറച്ചു സമയത്തിൽ ഇത്ര വലിയൊരു വല കെട്ടിയിരിക്കുന്നു.
ഇത് തികച്ചും വിചിത്രമാണ്.
ഇത് എങ്ങനെ സംഭവിച്ചു എന്നത് ഞങ്ങൾക്ക് വിശദീകരിക്കാനാവുന്നില്ല.
മരണകാരണവും വ്യത്യസ്തമായിരുന്നു.
തീർച്ചയായും. ഓട്ടോപ്സി റിപ്പോർട്ടിൽ,
ബാല മരിച്ചത് ഇടിയുടെ ആഘാതത്തിലായിരുന്നു എന്നാണ് വിവരിച്ചിരുന്നത്.
മറ്റു സാദ്ധ്യതകളോ അതിലേക്ക് നയിക്കുന്ന തെളിവുകളോ ഇല്ലാഞ്ഞതിനാൽ,
അതൊരു കൊലപാതകമാവാം എന്ന് ഞങ്ങൾ സംശയിച്ചില്ല.
നിൻ്റെ സ്വർണ്ണമാല ഒരു പെട്ടിയിൽ ഇട്ടുവച്ചിരുന്നല്ലോ, അല്ലേ?
അത് നീ എടുത്തോ?
അത് കണ്ണാടി സ്റ്റാൻഡിലുണ്ട്.
നിനക്കെന്നോട് ദേഷ്യമാണോ?
തീർച്ചയായും!
സർ ചോദിച്ചപ്പോൾ നീ അതിനെ കണ്ടു എന്ന് എന്താ പറയാതിരുന്നത്?
നീ എന്നെ ഒരു ഭ്രാന്തിയെപ്പോലെ ജല്പനം ചെയ്യിച്ചു.
അവർ വിശ്വസിച്ചേനെ എന്നാണോ?
ശരി. നീ എപ്പോൾ തിരിച്ചുവരും?
ഞാൻ വരുമോ എന്നുപോലും എനിക്കറിയില്ല.
ഞാനെൻ്റെ കുഞ്ഞിനെ അമ്മായിയമ്മയെ ഏൽപ്പിച്ച് വന്നതാണ്.
ഞാൻ കുഞ്ഞിനെ കണ്ടിട്ട് എട്ടുമാസമായി.
അവൾ നടക്കാൻ തുടങ്ങി എന്ന് കേട്ടു.
എൻ്റെ ഫോട്ടോ നോക്കി "അമ്മാ" എന്ന് വിളിച്ചത്രേ.
എനിക്കതൊന്നും അനുഭവിക്കാനുള്ള ഭാഗ്യമില്ല. ഈ ജോലി കൊണ്ട് നിരാശയേ ഉള്ളൂ.
നിൻ്റെ ഭർത്താവ് വിളിക്കാൻ വരുമോ?
ഇല്ല. അദ്ദേഹത്തിനും ജോലിക്കൂടുതലാണ്.
സുദർകൊടി എന്നെ ബസ് സ്റ്റോപ്പിൽ വിടും, അവിടുന്ന് തനിച്ചു പോകും.
ഹേയ്, നിൽക്ക്.
കാത്തി, ഞാൻ പറയുന്നത് കേൾക്ക്. നീയും ഈ സ്ഥലം വിട്ടു പോകണം.
ഇനിയെന്തു സംഭവിക്കും എന്ന് ആലോചിച്ചിട്ട് ഭയമാകുന്നു.
ഞാൻ എങ്ങോട്ടു പോകാൻ?
നിനക്ക് എൻ്റെകൂടെ വന്നുകൂടേ?
മറ്റൊരു ജോലി കിട്ടുന്നതുവരെ നിനക്ക് എൻ്റെകൂടെ താമസിക്കാം.
ഇല്ല സെൽവി. ഞാൻ നിനക്കൊരു ശല്യമാകാനില്ല.
അത് സാരമില്ല. ഞാൻ നോക്കിക്കോളാം.
എന്നെപ്പറ്റി വിഷമിക്കേണ്ട. പോയിട്ടു വാ.
ഓ! പരിശുദ്ധ ദൈവമേ! എൻ്റെ ആത്മാവിൻ രക്ഷകനേ!
എല്ലാമേ നിൻ കൃപ
കന്യാമറിയത്തിൻ പുത്രനേ
കാൽവരിയിൽ നിന്നെത്തിയ സുഹൃത്തേ
എല്ലാം നിൻ കൃപ
മുൾക്കിരീടമണിഞ്ഞു നീയെൻ പാപങ്ങൾ പോക്കി
എൻ്റെ ദൈവമേ, നീയാണെൻ്റെ ഇടയൻ
കുരിശുചുമന്നു നീ
എന്നെ എൻ്റെ പാപങ്ങളിൽ നിന്ന് മോചിപ്പിച്ചു
ഓ രക്ഷകാ നീയാണെൻ്റെ ഇടയൻ
ആരാ അത്?
കാത്തിയാണോ?
അതേ മദർ.
നമ്മൾ തമ്മിൽ കണ്ടിട്ട് ഇപ്പോൾ ഒരുപാടു നാളായി.
നീ എങ്ങനെയിരിക്കുന്നു?
ഞാൻ നിങ്ങളെ തേടി അനാഥാലയത്തിൽ പോയി.
നിങ്ങളിവിടെയുണ്ടെന്ന് അവർ പറഞ്ഞു.
പക്ഷേ നിങ്ങൾ ഇങ്ങനെയായിരിക്കും എന്ന് ഞാൻ കരുതിയതേയില്ല.
നിങ്ങളെ ഇങ്ങനെ കണ്ടിട്ട് എനിക്ക് വിഷമം തോന്നുന്നു.
ദൈവമേ...
കരയാതെ മോളേ.
പ്രായമാകുമ്പോഴുള്ള അസുഖങ്ങളാണ്.
നിങ്ങളും എന്നെ തനിച്ചാക്കി പോവുകയാണോ?
ഇങ്ങനെ സംസാരിക്കല്ലേ.
അത്, അതാണ് സത്യം.
നിങ്ങളല്ലാതെ എനിക്ക് ആരുമില്ല.
ഈ ലോകത്ത് എനിക്ക് കയറിച്ചെല്ലാൻ ഒരിടവുമില്ല.
കർത്താവ് ഉള്ളിടത്തോളം നീ അനാഥയല്ല.
ധൈര്യമായിരിക്ക്.
അവൻ എപ്പോഴും നിന്നെ അനുഗ്രഹിക്കാൻ ഒപ്പമുണ്ടാകും.
- നിങ്ങൾ ബാലയുടെ അച്ഛനാണോ? - ഞാനവൻ്റെ അമ്മായിയച്ഛനാണ് സർ.
എൻ്റെ മരുമകൻ്റെ മരണശേഷം,
എൻ്റെ മകളും ചെറുമകനും എൻ്റെടുത്തേക്ക് താമസം മാറി സർ.
ശരി, ഈ അപകടം എങ്ങനെ സംഭവിച്ചു എന്ന് നിങ്ങൾക്കറിയാമോ?
ഞാൻ എന്തുപറയാനാണ്.
പോലീസിനു തന്നെ ഒരു പിടിയുമില്ല,
അവൻ്റെ വാഹനം മരത്തിൽ എങ്ങനെ ഇടിച്ചെന്ന്.
പുത്തൻ വണ്ടിയായിരുന്നു, നല്ല കണ്ടീഷനിലും.
എൻ്റെ മരുമകൻ പരിചയസമ്പന്നനായ ഡ്രൈവറായിരുന്നു.
അവൻ മദ്യപിച്ച് തോന്നിയതുപോലെ വാഹനമോടിക്കുന്ന ആളായിരുന്നില്ല.
എന്നിട്ടും ആ അത്യാഹിതം സംഭവിച്ചു.
സർ!
സാർ വന്നോളൂ.
അന്നുരാത്രി അയാൾ എന്ത് സാധനങ്ങളായിരുന്നു കൊണ്ടുപോയത് എന്നറിയാമോ?
പതിവ് സാധനങ്ങൾ തന്നെ സർ.
പച്ചക്കറികൾ, പഴങ്ങൾ, നാട്ടുകൃഷി വിഭവങ്ങൾ.
അതെല്ലാം കയറ്റി അടുത്തുള്ള ടൗണിലും കോയമ്പത്തൂരിലും ഷിഫ്റ്റ് ആയി കൊണ്ടുപോകും.
അപകടത്തിനുമുമ്പുള്ള മാനസികാവസ്ഥ എന്തായിരുന്നു?
എന്തെങ്കിലും പ്രശ്നമുണ്ടായിരുന്നോ?
സഹപ്രവർത്തകരോടോ ബന്ധുകളോടോ, അങ്ങനെയെന്തെങ്കിലും?
അദ്ദേഹം മറ്റുള്ളവരുടെ കാര്യത്തിൽ തലയിടില്ലായിരുന്നു സർ.
അദ്ദേഹം എപ്പോഴും സ്വന്തം കാര്യം നോക്കിയാണിരുന്നത്.
വീട്ടിൽ എല്ലാവരോടും എങ്ങനെയാണ് പെരുമാറിയത്?
ദേഷ്യപ്പെടുമായിരുന്നോ?
അദ്ദേഹത്തെ ഞാൻ ദേഷ്യപ്പെട്ട് കണ്ടിട്ടേയില്ല സർ.
ഒരിക്കൽപ്പോലും എനിക്കുനേരേ കൈ ഉയർത്തിയിട്ടില്ല.
മോനോടും വളരെ സ്നേഹമായിരുന്നു.
നിങ്ങളുടെ ഭർത്താവിൻ്റെ മരണം ഒരു അപകടമാണെന്ന് നിങ്ങൾ കരുതുന്നുണ്ടോ?
അങ്ങനെയാണ് എല്ലാവരും പറഞ്ഞത്.
പക്ഷേ നിങ്ങൾ എന്താണ് കരുതുന്നത്?
ഞാൻ...
എനിക്കറിയില്ല സർ.
നിങ്ങൾക്കയാളോട് വളരെ സ്നേഹമായിരുന്നു.
അയാളുടെ സ്വഭാവത്തിൽ എന്തെങ്കിലും വൈചിത്ര്യം കണ്ടിരുന്നോ?
എന്തായാലും അത് സത്യസന്ധമായി പറയണം.
അപകടത്തിന് ഒരാഴ്ച മുമ്പ്,
ഉറക്കക്കുറവു മൂലം അദ്ദേഹം വളരെ കഷ്ടപ്പെട്ടു സർ.
പേടിപ്പിക്കുന്ന ദുഃസ്വപ്നങ്ങൾ കാണുന്നു എന്ന് അദ്ദേഹം പരാതിപറയുമായിരുന്നു.
എന്തോ അദ്ദേഹത്തെ നിരന്തരമായി അലട്ടിയിരുന്നു സർ.
അദ്ദേഹം പാതിരാത്രി ഉണർന്ന്,
"എന്നെ വിട്! എന്നെ വിട്!" എന്ന് ചുമരില്‍ നോക്കി നിലവിളിച്ചു കരയുമായിരുന്നു സർ.
ഞാൻ കരുതി...
അദ്ദേഹത്തിന് ഏതോ മോഹിനിയുടെ ബാധ കൂടിയിട്ടുണ്ടെന്ന്.
ആ ഞായറാഴ്ച ഞാനദ്ദേഹത്തെ അമ്പലത്തിൽ പൂജാരിയുടെ അടുത്ത് കൊണ്ടുപോയി
ഒന്നു മന്ത്രിച്ചു കെട്ടണം എന്ന് കരുതിയിരിക്കുകയായിരുന്നു.
പക്ഷേ ജോലിക്കു പോയ ആൾ...
അദ്ദേഹം ജീവനോടെ തിരിച്ചു വന്നില്ല!
തിരിച്ചു വന്നതേയില്ല!
- പറഞ്ഞോളൂ. - ഇത് സത്യമാണ്.
ഞങ്ങളത് പലപ്പോഴും കേട്ടിട്ടുണ്ട്.
അയാൾ പാതിരാത്രിയിൽ എഴുന്നേറ്റ് നിലവിളിക്കുമായിരുന്നു.
പാവം.
അവന് എന്തോ പേടിതട്ടിയിട്ടുണ്ടെന്ന് ഞങ്ങൾക്ക് ഉറപ്പായിരുന്നു.
ഒരുദിവസം അവൻ പനിപിടിച്ച് കിടപ്പിലായി.
അവൻ്റെ ഭാര്യ കരഞ്ഞുകൊണ്ട് എൻ്റെ വീട്ടിൽ വന്ന് വാതിലിൽ മുട്ടി.
ഞാനാണവനെ ആശുപത്രിയിൽ കൊണ്ടുപോയത്.
അന്നു രാത്രിയിലെ ട്രിപ്പിനുമുമ്പ് ബാല വളരെ അസ്വസ്ഥനായിരുന്നു.
അവൻ ജപിച്ച ചരടിൽ നാരങ്ങയും മുളകും കോർത്ത് വണ്ടിയിൽ തൂക്കിയിട്ടു.
എൻ്റെ പെങ്ങളുടെ വിവാഹം കാരണം എനിക്കവൻ്റെ കൂടെ പോകാനായില്ല.
ചുവപ്പ് സാരിയുടുത്ത് മുടിയഴിച്ചിട്ട ഒരു സ്ത്രീ ഘാട്ട് റോഡിൽ നിൽക്കുന്നത് കണ്ടെന്ന്
അപകടത്തിന് ഒരാഴ്ച മുമ്പ് അവൻ എന്നോടുപറഞ്ഞു
പക്ഷേ അതൊരു വേശ്യയായിരിക്കും എന്നുപറഞ്ഞ് ഞങ്ങളവനെ കളിയാക്കി.
പക്ഷേ അവനക്കാര്യം ഗൗരവമായാണ് കണ്ടത്.
ഒരു വനരച്ചിയെ കണ്ടെന്നാണ് അവൻ പറഞ്ഞത്.
താൻ എവിടെപ്പോയാലും അത് പിന്തുടരുന്നു എന്നവൻ പറയുമായിരുന്നു.
ആരാണത് വിശ്വസിക്കുക?
പ്രകൃതിശക്തികൾ.
അതായത് ജലം, അഗ്നി, വായു, മണ്ണ്, പിന്നെ കാട്.
ഇത്തരം പ്രകൃതി ശക്തികളിലുള്ള വിശ്വാസം പല സംസ്കാരങ്ങളിലും സാധാരണമാണ്.
പല സാഹിത്യകൃതികളിലും ഇവയെപ്പറ്റിയുള്ള നിരവധി പരാമർശങ്ങൾ കാണാം.
ചരിത്രാതീത കാലം മുതൽ ഇത്തരം ശക്തികളെ ദൈവങ്ങളായിക്കണ്ട് ആരാധിച്ചിരുന്നു.
ഭക്തികൊണ്ടും അതോടൊപ്പം തന്നെ ഭയം കൊണ്ടും ആളുകൾ ഇവയെ ആരാധിച്ചിരുന്നു.
കാരണം എല്ലാ പ്രകൃതിശക്തികളും നല്ലവയായിരിക്കണമെന്നില്ല.
ചില ദുഷ്ടശക്തികളും ഉണ്ടായിരുന്നു.
ഇവ മനുഷ്യരെ കീഴടക്കാനായി ഘോര ഭൂതപ്രേതാദികളുടെ രൂപത്തിൽ
വരുന്നു എന്നാണ് വിശ്വാസം.
വനരച്ചിയും അതുപോലെതന്നെയാണ്.
കാടിൻ്റെ രക്ഷ ചെയ്യുന്നതിനാൽ, ഈ പ്രകൃതിദേവതയെ വനരച്ചി എന്നു വിളിക്കുന്നു,
അതായത് "കാടിൻ്റെ രക്ഷകി."
കോയമ്പത്തൂർ സർവീസ് ഫ്ലാറ്റ്
വേളാച്ചേരി ചതുപ്പിനടുത്തുനിന്ന് ഞങ്ങൾ ഒരു മഞ്ഞ സ്കൂട്ടർ കണ്ടെടുത്തു.
അത് കൊലചെയ്യപ്പെട്ട സൗമ്യയുടേതാണെന്ന് ഉറപ്പിച്ചു.
ഈ സീരിയൽ മർഡർ കേസിൽ വളരെ നാളായി തെളിവൊന്നും ലഭിച്ചിരുന്നില്ല.
പക്ഷേ ഞങ്ങൾക്ക് സൗമ്യയുടെ ബൈക്കിൽ നിന്ന് പ്രധാനപ്പെട്ട ഒരു തെളിവു ലഭിച്ചു.
അത് അന്വേഷണത്തിൽ ഒരു വലിയ വഴിത്തിരിവായിരുന്നു.
കാന്തൻ എവിടെ?
വന്നില്ല ചേട്ടാ.
- മാരിയും പാണ്ടിയുമോ? - അവരും വന്നില്ല ചേട്ടാ.
എന്ത് നാശമാണിത്. അവർ ഇത് മനഃപൂർവം ചെയ്യുന്നതാണോ?
എനിക്കറിയില്ല ചേട്ടാ.
ചിലപ്പോൾ അടുത്ത ഗ്രാമത്തിലെ കോണ്ട്രാക്ടർ വിളിച്ചുകാണും.
ഇല്ല ചേട്ടാ, അവർക്ക് ഇവിടെ ജോലി ചെയ്യാൻ പേടിയാണ്.
ഹേയ് എഞ്ചിനീയർ!
എന്താ ആരും അനങ്ങാതെ നിൽക്കുന്നത്? പത്തുപേരെപ്പോലും കാണാനില്ലല്ലോ.
മറ്റുള്ളവരെല്ലാം എവിടെ?
ഞാൻ 50 പേരോട് വരാൻ പറഞ്ഞു, ആകെ കുറച്ചുപേരേ വന്നുള്ളൂ.
എന്താ? എന്താ പ്രശ്നം? നല്ല കാശുകൊടുക്കാമെന്ന് പറഞ്ഞതല്ലേ?
- ബോസ്... - എന്താ? പ്രശ്നമെന്താണെന്ന് പറ?
- എൻ്റെ കൂടെ ഒന്ന് വരൂ. - കാര്യമെന്താ?
ഈ കാട്ടിൽ ഒരു പ്രേതബാധയുണ്ടെന്ന് കിംവദന്തി പരന്നിരിക്കുന്നു.
നമ്മുടെ ആളുകളിൽ ഒരാൾ
രണ്ടുദിവസം മുമ്പ് തൻ്റെ കണ്ണുകൊണ്ട് പ്രേതത്തെ കണ്ടെന്ന് ആണയിടുന്നു.
എന്തൊരു നാശം? പ്രേതമോ?
എന്ത് വിഡ്ഢിത്തമാണിത്?
ആ ഫോട്ടോഗ്രാഫറുടെ മരണവിവരം അറിഞ്ഞ നിമിഷം മുതൽ,
ഈ കിംവദന്തി അതിവേഗം പരക്കുകയാണ്.
ജോലിക്കായി കാട്ടിലേക്ക് കടക്കാൻ അവർ ഭയപ്പെടുന്നു.
ഹേയ്, ഇവിടെയെല്ലാം വിഡ്ഢികളാണ്.
ഹരീഷ്, ഞാൻ ആരുടെയൊക്കെയോ കാലുപിടിച്ചാണ്
കോടി കണക്കിന് രൂപ കൊടുത്ത് വാങ്ങിച്ചെടുത്ത കോൺട്രാക്റ്റാ ഇത്.
എന്തുവന്നാലും പണിനടക്കണം, മനസ്സിലായോ?
- ഞാൻ അടുത്തഗ്രാമത്തിൽ നിന്ന് വിളിക്കട്ടേ? - വേണ്ട നന്ദി.
ഞാൻ തമിഴ് അറിയാത്ത നാൽപ്പത് വടക്കേ ഇന്ത്യക്കാരെ കൊണ്ടുവരും.
അതുമാത്രമേ വഴിയുള്ളൂ. നീ അവരെ വച്ച് കൈകാര്യം ചെയ്യ്.
- മനസ്സിലായോ? - ശരി ബോസ്.
പേരോ? കാഴി കിളി വളവൻ.
ഇക്കാലത്ത് നിങ്ങൾ ഇത്തരമൊരു പേര് എന്തിനാ തെരഞ്ഞെടുത്തത്?
- കേട്ടാൽ ചിരിവരും ആൻ്റീ. - ഹേയ്.
കാഴി കിളി വളവൻ നല്ലൊരു തമിഴ് പേരാണ്.
എൻ്റെ മുത്തച്ഛൻ്റെ പേരും അതായിരുന്നു.
ഇത്തരം പഴഞ്ചൻ പേരുകൾ തെരഞ്ഞെടുത്താൽ,
നിങ്ങളുടെ മകൻ നിങ്ങൾക്ക് മാപ്പുതരില്ല ആൻ്റീ.
അവൻ്റെ പേരുകാരണം സ്കൂളിൽ അവനെ കളിയാക്കും.
നിങ്ങൾക്ക് തിരു, അശ്വിൻ, ഹരീഷ് അങ്ങനെ പുതിയ പേരുകൾ തെരഞ്ഞെടുത്താലെന്താ?
അവയിൽ നിന്ന് ഒരെണ്ണം എടുക്കൂ.
ഹേയ്. സിനിമാനടന്മാരുടെ പേരുകളാ നീ പറയുന്നത്. പോടീ.
ശരി, അത് വിട്.
ഇതൊരു പെൺകുട്ടിയാണെങ്കിൽ നിങ്ങൾ എന്ത് പേര് നൽകും?
ആരാ അവിടെ?
- സംഗീതയാണോ? - അതേ മുത്തശ്ശീ. എങ്ങനെയിരിക്കുന്നു?
കാഴ്ച കുറഞ്ഞുകൊണ്ടിരിക്കുന്നു കുഞ്ഞേ.
നീ ഈ ഇരുട്ടിയ നേരത്ത് എവിടെപ്പോയി, അതും ഗർഭിണിയായിരിക്കെ?
- ഞാനൊരു ചെക്കപ്പിനു പോയതാ മുത്തശ്ശീ. - അങ്ങനെയാണോ?
വേഗം സുരക്ഷിതയായി വീട്ടിലെത്തൂ കുഞ്ഞേ.
നിൽക്ക്, നിൻ്റെ കയ്യിൽ ഇരുമ്പിൻ്റെ സാധനം വല്ലതുമുണ്ടോ?
ഇല്ല. എന്താ ചോദിച്ചത്?
രച്ചി നിൻ്റെ ഗർഭത്തിലുള്ള കുഞ്ഞിനെ കണ്ടാൽ, അവൾ അതിനെ എടുക്കാൻ വരും.
സ്വന്തം മനുഷ്യജീവിതം പൂർണ്ണമാകും മുമ്പ് രച്ചി മരിച്ചുപോയി.
അവൾക്ക് അമ്മയാവാനുള്ള ഭാഗ്യം ലഭിച്ചില്ല.
ആ കോപം ഇപ്പോഴും അവൾക്കുണ്ട്.
ഗർഭിണികളായ സ്ത്രീകളെ കണ്ടാൽ, അവൾ കുഞ്ഞിനെ എടുക്കാൻ വരും, അറിയാമോ?
നിങ്ങൾക്ക് വട്ടാണോ കിളവീ?
ആൻ്റീ, അവർ പറയുന്നതൊന്നും കേൾക്കേണ്ട. നമുക്ക് വീട്ടിൽ പോകാം.
ഞാൻ പറയുന്നത് കേൾക്ക്!
വഴിയിൽ ഇരുമ്പ് വല്ലതും കണ്ടാൽ എടുത്ത് കയ്യിൽ പിടിച്ചോ!
അപ്പോൾ അവൾ നിന്നെ തൊടില്ല.
മിണ്ടാതിരിക്ക് കിളവീ!
ശരി, ഇവിടുന്ന് ഞാൻ തനിച്ച് പൊക്കോളാം. നീ പൊക്കോളൂ.
ഇല്ല, ഞാൻ നിങ്ങളെ വീട്ടിൽ കൊണ്ടുവിടാം.
വേണ്ട. ഇപ്പോൾത്തന്നെ വൈകി.
നോക്ക്, നിൻ്റെ അമ്മ കാത്തിരിക്കുന്നു.
നിങ്ങളെന്താ ഇത്ര താമസിച്ചത്? ബസ്സ് കിട്ടിയില്ലേ?
ഇല്ല ചേച്ചീ. ആശുപത്രിയിൽ നല്ല തിരക്കായിരുന്നു.
എനിക്ക് ടോക്കൺ നമ്പർ 67 ആണ് കിട്ടിയത്.
അതുകൊണ്ട് ഡോക്ടറെ കാണാൻ രണ്ടര മണിക്കൂറെടുത്തു.
- ശരി. കുഞ്ഞ് സുഖമായിരിക്കുന്നല്ലോ? - അതേ, കുഞ്ഞ് ആരോഗ്യമായിരിക്കുന്നു.
ധാരാളം വെള്ളം കുടിക്കണം എന്ന് ഡോക്ടർ പറഞ്ഞു.
- ശരി, ഞാൻ പോകുന്നു. - ശരി. സൂക്ഷിച്ച് വീട്ടിൽ പോ.
പോയിട്ടു വരാം ധനം.
എൻ്റെ ദൈവമേ!
ഒന്നെഴുന്നേൽക്കൂ!
ഒന്നിങ്ങോട്ടുവരൂ!
ദേവീ, ഞാൻ യാചിക്കുന്നു, എൻ്റെ കുഞ്ഞിനെ വെറുതേ വിടൂ.
ഒന്ന് കതകുതുറക്കൂ!
എൻ്റെ ദൈവമേ! എന്താ സംഭവിക്കുന്നത്?
ഒന്ന് കതകുതുറക്കൂ!
ഹൃദയത്തിൽ മായം കാട്ടും ബിംബം കൺമുന്നിൽ ഉടയുമോ?
സൂചനയില്ലാ കടങ്കഥകൾക്കുത്തരം കാലം പറയുമോ?
ഭീതിദമായ മൗനത്തിൻ ആഴം എങ്ങും മുഴങ്ങുമ്പോൾ
ഇരുട്ടിൽ നിഴൽ തേടും ഓട്ടം തീരുമോ?
നിലയ്ക്കാതെ നീണ്ടുകിടക്കും പാതകൾ ആ ചക്രം നാം മുറിയ്ക്കണം!
യന്ത്രത്തിൻ നീണ്ട നിഴൽ വീഴുന്നു
ഒരു പാവക്കൂത്ത്, പ്രേതങ്ങളുടെ നാട്ടിൽ
നിൻ്റെ വികാരങ്ങൾ നിത്യലഹരിയിൽ നൃത്തമാടട്ടെ അറിയാത്തതിനെ ആലിംഗനം ചെയ്ത് മുക്തിനേടൂ!
ഉത്തരമില്ലാ പുരാവൃത്തങ്ങൾ
കണ്ടെത്തിയ സത്യങ്ങൾ
ദുരൂഹ മായാരൂപങ്ങൾ എല്ലാം മാഞ്ഞുപോകുമോ?
ഉപശീർഷകം വിവർത്തനംചെയ്തത് ശ്രീദേവി പിള്ള
റ്റീവ് സൂപ്പർവൈസർ വിജേഷ് സി.കെ